IEph 22
Region: Asia Minor — Caria 

[ε]ισηγησαμενου ποπλιου αιλιου πομπη[ιανου] παιονος σιδητου και ταρσε[ως] και ροδιο[υ] [ποιη]του πλειστονεικου μελοποιου και ραψ[ωδου] [θε]ου αδριανου θεολογου ναων των εν 0[εργαμω] [αγ]ωνοθετου αποδεδειγμενου των σεβ[αστων] πυθιων επιψηφισαμενου ποπλιου αιλιου [-] [κ]υζικηνου κιθαρωδου καπετωλιονεικου ολυμπιονεικου παραδοξου επειδη αιλι[ος] αλκιβιαδης ανηρ παιδεια και μεγαλοφροσ[υνη] [δ]ιαφερων τοις τε αλλοις της α[ρ]ετης καλο[ις] κεκοσμημενος εκ πολλου δια[τελει] και ε[κ] δωδεκα ετων και [αρδ]ην παντας ευ ποιων το[υς] μουσικους και προς αξιωμα και μεγαλοπρ[ε]πειαν τη συνοδω συνλαμβανων και περ[ι] [π]ολλων αυτοφιλοτειμηματων εις ημα[ς] [και τ]ο κοινον ετι και βιβλιοις θαυμαστοι[ς] [επεκ]ο[σ]μησεν το ιερον επι ρωμης τεμενος [των] απο της οικουμενης τεχνειτων και δω[ρα] μεγαλοπρεπη παρεχεται χωριων ιπποσ[τασιον α]πονειμας αφ ου προσοδον αιωνιον δι[ηνε]κη [καρ]πωσομεθα νεμομενοι τα[ς προσ]οδους καθ εκαστην ετησιον θεου αδρ[ιανου] [γ]ενεθλιον ημεραν εφ οις αμε[ι]βομενοι τ[ην χαριν] οι επι ρωμης τεχνειται και αλλας μεν [αυ]τω τειμας προσηκουσας εψηφισαντο [και αρχι]ερεα τε αυτον δια παντος του αιωνος α[πεδειξα]ν προτετειμησθαι τε ηξιωσαν τη τα[ξει] των αλλων αρχιερεων πρωτον ταις διπ[τυχοις] [ε]νγραφομεν[ο]ν ανθ ων επεκοσμησε με[ν] [τ]ην αθανατον αδριανου μνημην ενδ[οξοτ]εραν δε την συνοδον απεφηνεν ταις αυτου δωρεαις πομπας τε πεμπουσα[ν] [με]γαλοπρεπως και πολυτελεις ιερομηνια[ς] [ε]πιτελουσαν δια ταυτα και νυν τυχη αγαθ[η] [δ]εδοχθαι τοις απο της οικουμενης περ[ι τον] διονυσον και αυτοκρατορα καισαρα τιτον [αιλιον] αδριανον αντωνεινον σεβαστον ευ[σεβη] τεχνειταις ιερονεικαις στεφανειτα[ις και] τοις τουτων συναγωνισταις τοις απ[αντω]σιν επι τον εν τη μεγιστη και πρωτη μη[τρο]πολει της ασιας και δις νεωκορω των σεβα[σ]των εφεσιων πολει των μεγαλων εφεσηων [πε]νταετηρικον αγωνα και αυτους επι ταις η[μιν] δεδογμεναις εις τον ανδρα τειμαις προσεπινοησαι χαριν αμοιβης δικαιαν ψηφισασθαι [τε ει]κονας επιχρυσους και ανδριαντας αναστη[σαι] εν τε τοις ιεροις της ασιας των αυτοκρατορ[ων] ναοις εν τε τη φιλοσεβαστω νυση πατριδι τ[ου αλ]κιβιαδου στηλλην τε εν τω ιερω του απολλων[ος] αναγραψαι των ψηφισματων και εν τοις λοιπ[οις] [α]υτου εργοις και κατα πολεις απασας ινα α[μφο]τερων υπομνημα χρηστον η και της του [αλκι]βιαδου μεγαλοφροσυνης και της των ευ πα[θον]των χαριτος τετειμησθαι τε αυτον αναγορε[υειν] χρυσω στεφανω εν ταις του δια παντων αγω[νος] ιερουργιαις τε και σπονδαις και κατα παντα σ[υν]λογον αναγορευεσθαι τε και προτειμασθαι αντ[ιγρα]φα τε των ψηφισματων και παρ αυτον εκπεμψαι κα[ι] προς την λαμπροτατην πατριδα αυτου νυσαεω[ν] πολιν δια πρεσβευτων ποπλιου αιλιου πομπηιανο[υ] παιονος σιδητου και ταρσεως και ροδιου ποι[η]του πλειστονεικου μελοποιου και ραψωδο[υ] θεου αδριανου θεολογου ναων των εν περγ[α]μω και αγωνοθετου αποδεδειγμενου των σ[ε]βαστων πυθιων και αριστειδου του αριστειδ[ου περ]γαιου περγαμηνου ποιητου παραδοξου σ[τει]λαι τε πρεσβειαν και παρα τον μεγιστον α[υτο]κρατορα και προς την εν ρωμη συνοδον [χαριν] ομολογουσαν υπερ των πεπραγμενων [τω ευ]εργετη αλκιβιαδη.